stanford-oval/wikipedia huggingface dataset:
מחוז הסאהל של המדינה האסלאמית
פעילות טרוריסטית > 2020

2 בינואר: 7 מאבטחים נהרגו בהתקפה של דאעש על חברה לכריית זהב באזור סונה בבורקינבה.
9 בינואר: כוח התקיפה הגדול ביותר שתועד אי פעם (כמה מאות פעילי דאעש), ביצע את הפשיטה על בסיס צ'ינגודאר בניז'ר, במהלכה נהרגו 89 חיילים. ההתקפה היא הקטלנית ביותר בהיסטוריה של ניז׳ר כנגד כוחות הביטחון, והובילה להדחת גנרלים בכירים בצבא.
9 בפברואר: פיגוע התאבדות כושל נגד כוחות אלג'יראים באזור תימיאווין בגבול אלג'יריה-מאלי.
17 בפברואר: התקפה על כנסייה בכפר פאנסי בבורקינבה, במהלכה נטבחו למעלה מ-24 אזרחים נוצרים כולל הכומר המקומי.
29 בפברואר: פעילי דאעש לבושים במדי צבא בורקינבה, תקפו תחנת משטרה בעיירה סיבא הסמוכה לכפר פאנסי. 25-10 שוטרים בורקינבים הרוגים - האובדן הגדול ביותר למשטרת בורקינבה עד אותו זמן.
סוף פברואר: בתום אולטימטום, חטיבת מסינה של אל-קאעדה תוקפת כוח של עריקים שהצטרפו לדאע"ש באזור נמפלה במרכז מאלי, מה שמוביל במהירות למלחמה כוללת. בכך מסתיימת "החריגה הסאהלית".
10 במרץ: פיגוע התאבדות על סיור צרפתי-מאליאני ליד העיירה אנדלימאן באזור מנאקה במאלי.
13 במרץ: הפשיטה השנייה על בסיס הז'נדרמיה באיורו שבניז'ר, במהלכה הז'נדרמיה ספגה 9 הרוגים ו-8 פצועים. דאעש ספג אבדות כבדות בשל התערבות צרפתית.
2 באפריל: 6 הרוגים ו-23 פצועים לצבא ניז'ר, במארב לשיירה צבאית משוריינת ליד הכפר אבאלא.
5 באפריל: התקפה על בסיס הז'נדרמיה הניז'רית בעיירה בני-בנגו, במהלכה שוחררו מהכלא המקומי מספר פעילי דאעש כלואים ונלקח שלל רב.
26 באפריל: פיגוע התאבדות כנגד כוח של חטיבת מסינה שתקף מעוז של דאעש באזור בולה בגבול מאלי-ברוקינבה. כתוצאה מכך, לוחמי מסינה נסוגו והותירו אחריהם עשרות הרוגים ופצועים ושלל רב.
17 במאי: 7 הרוגים ומספר פצועים לאל-קאעדה, בהתקפה כושלת על מעוז של דאעש באזור פידה בגבול בורקינה-גאנה.
26 במאי: ירי גראדים לעבר בסיס של צבא אלג'יריה באזור תנזותן בגבול אלג'יריה-מאלי.
2 באוגוסט: בסביבות 50 הרוגים לאל-קאעדה, לאחר התקפה של דאעש על מעוז שלהם באזור טלאטית ליד מאנקה במאלי.
7 באוגוסט: למעלה מ-30 הרוגים לאל-קאעדה, בחילופי אש עם כוחות דאעש באזור בלוקוסי בגבול מאלי-בורקינבה.
9 באוגוסט: הפיגוע נגד תיירים בשמורת הג'ירפות בקורי דרומית לבירת ניז'ר, במהלכו הוצאו להורג 2 מדריכים ניז'רים ו-6 אזרחים צרפתים.
11 בנובמבר: 14 הרוגים לצבא בורקינבה במארב לשיירה על ציר טינאקוף-בלדיאבי. חייל נוסף נשבה והוצא להורג מאוחר יותר.
פעילות טרוריסטית > 2021

2 בינואר: בתגובה להריגת שני פעילי דאעש על ידי קבוצת הגנה מקומית של בני הז'רמה, הארגון ביצע את הטבח בטצ'ומה-בנגו וז'רמה-דאריי בניז'ר שהותיר אחריו 105 הרוגים ו-75 פצועים. פעולת הטרור הקטלנית ביותר עד אז בתולדות ניז'ר.
21 בפברואר: 7 הרוגים ו-3 פצועים לחברי ועדת הבחירות בעקבות הפעלת מטען צד.
15 במרץ: המארב על ציר טסיט ליד אנסונגו במאלי, במהלכו צבא מאלי ספג 33 הרוגים ו-14 פצועים.
16 במרץ: הטבח בדריי-דייה בניז'ר, במהלכו נהרגו 66 אזרחי ז'רמה שחזרו מהשוק לכפרים דריי-דייה וצ'ינגדואר.
21 במרץ: עקב התנגדות לתשלום זכאת ושיתוף פעולה לכאורה עם אל-קאעדה, דאעש מבצע את הטבח בכפרים אינטזיינה, וויסטאנה ובקרוט במחוז טאהואה בניז'ר, במהלכו נהרגו 137 אזרחים ולוחמים טוארגים. הטבח הקטלני ביותר בהיסטוריה של ניז'ר.
22 באפריל: 18 הרוגים לתנועה הלאומית לשחרור אזוואד (MNLA) במהלך מארב של דאעש ליד דראנמבוקאל במאלי.
23 באפריל: עשרות הרוגים ופצועים לצבא מאלי, במארב של דאעש לשיירה צבאית על ציר אנסונגו-ליבסנגה ליד גאו.
1 במאי: 16 הרוגים למשמר הלאומי הניז'רי במהלך מארב של דאעש לסיור ליד העיירה תיליה.
4 במאי: הפשיטה על העיירה אינטוסאן בניז'ר, במהלכה העיירה נכבשה זמנית וצבא ניז'ר ספג כ-20 הרוגים ומספר פצועים.
3 ביוני: 13 הרוגים למיליציית טוארג אימאגד, בעקבות מארב של דאעש באזור מנאקה במאלי.
4 ביוני: חטיפה והריגה של 5 אזרחים נוצרים במחסום דרכים בציר גאו-ניאמי.
11 ביוני: במהלך מבצע צרפתי-ניז'רי בסמוך לגבול עם מאלי נהרג אחד מסגני הארגון. על פי דאעש במהלך המבצע נהרגו 3 חיילים צרפתים ו-5 חיילים ניז'רים. צבא צרפת הכחיש את האבדות המיוחסות לו.
12 ביוני: חוליית חיסול תקפה את ביתו של ראש האספה הלאומית של ניז'ר בבירה ניאמי, והרגה ופצעה שני מאבטחים.
11 ביולי: התנגשות בין כוחות דאעש לצבא ניז'ר ומיליציות הגנה מקומיות ליד העיירה בני-בנגו. לפחות 10 הרוגים לדאע"ש וכ-20 נפגעים לצבא ניז'ר והמיליציות.
8 באוגוסט: הטבח בקארו, אואטגונה ודאוטגפט ליד אנסונגו במאלי, במהלכו נטבחו למעלה מ-50 אזרחים באשמת שיתוף פעולה עם הרשויות נגד הארגון.
13 באוגוסט: 30 הרוגים למיליציות הגנה מקומיות, במהלך התקפה של דאעש על הכפר דריי-דייה בצפון ניז׳ר.
22-18 באוגוסט: 17 הרוגים לחטיבת מסינה במהלך עימותים עם דאעש באזור קרפואה ואי-ואי בגבול בורקינבה-מאלי.
14 באוקטובר: לוחמי דאעש פשטו על הכפר אבונקור ליד בני-בנגו בניז׳ר והרגו 10 אנשים. רכב של המשמר הלאומי הניז'רי שהגיע למקום לסייע, עלה על מטען צד שהותיר מספר פצועים.
20 באוקטובר: 11 הרוגים ומספר פצועים לצבא הניז'רי, במארב של דאעש בעיירה קרגוסו באזור טירה במחוז טילברי.
23 באוקטובר: 4 הרוגים ומספר פצועים לאל-קאעידה, בהתקפה של דאעש ליד העיירה אנדאקי בדרום מחוז טימבוקטו במאלי.
2 בנובמבר: המארב בקורפי: שיירה של חברי ועדת ההגנה העצמית מהעיירה בני-בנגו בניז׳ר, נופלת למארב קטלני של דאעש ליד העיירות קורפי ואדבדאב בין בני-בנגו לטילואה במחוז טילברי; כ-69 הרוגים.
3 בנובמבר: כ-12 הרוגים לאל-קאעידה, בהתנגשות עם דאעש ליד העיירה תנכארנכיתאן באזור תיסי, מחוז גאו במזרח מאלי.
12 בנובמבר: 7 הרוגים למשטרת בורקינבה, במארב של דאעש בעיר דורי בצפון בורקינה פאסו.
14 בנובמבר: כ-20 הרוגים לצבא הניז'רי, בהתקפה של דאעש ליד העיירה דאנגי במחוז טילברי.
15 בדצמבר: 28 הרוגים ומספר פצועים, בהתקפה של דאעש על מרכז של מיליציית הגנה עצמית בעיירה באקורט במחוז טאהואה בניז'ר.
לקריאה נוספת

Warner, Jason. "Sub-Saharan Africa’s Three ‘New’Islamic State Affiliates." CTC Sentinel 10.1 (2017): 28-32.
Nsaibia, Héni. "Targeting of the Islamic State in the Greater Sahara (ISGS)." ACLED, March 21 (2018).
Le Roux, Pauline. "Exploiting borders in the Sahel: the Islamic State in the Greater Sahara." Africa Center for Strategic Stu
dies 76.10 (2019).
Raineri, Luca. "Explaining the rise of Jihadism in Africa: The crucial case of the Islamic State of the Greater Sahara." Terrorism and Political Violence (2020): 1-15.
Nsaibia, Héni, and Caleb Weiss. "The End of the Sahelian Anomaly: How the Global Conflict between the Islamic State and al-Qaida Finally Came to West Africa." CTC Sentinel 13.7 (2020):.
Baldaro, Edoardo, and Yida Seydou Diall. "The End of the Sahelian Exception: Al-Qaeda and Islamic State Clash in Central Mali." The International Spectator 55.4 (2020) 69-83.
תיעוד ההריגה של החיילים האמריקנים במארב בטונגו-טונגו, הפך באחת את דאעש בסהרה מסניף שולי לסניף שנמצא במוקד ההתעניינות העולמית.
לוחמי דאעש בסהרה בתום פשיטה על בסיס צבאי בגבול ניז'ר-מאלי
כוח דאע"שי רב-אתני (ערבים, טוארגים ופולאנים) מתארגן לקראת תקיפת בסיס במאלי.
כוח ערבי-טוארגי של דאעש בדרום הסהרה.
חיילים אמריקנים במהלך המארב בטונגו-טונגו כפי שתועד במצלמת הקסדה.
מטען צד שהופעל על שיירה של האו"ם במאלי.
פעילי דאעש בתוך בסיס קטוגו בבורקינה פאסו.
מזל סרטן (סדרת טלוויזיה)

| --- | --- |

כרזת הסרט
 סוגה:  דרמה קומית 
 שחקנים:  לורה ליני   אוליבר פלאט   ג'ון בנג'מין היקי   גבריאל באסו   גבורי סידיבי   סינת'יה ניקסון
 ארץ מקור:  ארצות הברית 
 שפות:  אנגלית 
 מקום התרחשות:  מינסוטה 
 מספר עונות:  4 
 מספר פרקים:  40 
 הפקה
 מפיק:  ניל מוריץ, לורה ליני 
 אתר צילומים:  מיניאפוליס, מינסוטה
 מוזיקה:  מרסלו זרבוס 
 אורך פרק:  27–36 דקות (עונות 1–3)  60 דקות (עונה 4)
 שידור
 רשת שידור:  שואוטיים 
 רשת שידור בישראל:  הוט 3
 תקופת שידור מקורית:  16 באוגוסט 2010 – 20 במאי 2013
 קישורים חיצוניים
 אתר רשמי
 דף התוכנית ב-IMDb
 
מזל סרטן (באנגלית: The Big C) היא דרמה קומית אמריקאית מקורית, בכיכובה של לורה ליני. הסדרה עלתה לשידור ב-16 באוגוסט 2010 ברשת שואוטיים.
הסדרה משכה קהל גדול ביותר לשואוטיים מזה שמונה שנים, וב-31 ביולי 2012 חודשה לעונה רביעית ואחרונה בת 4 פרקים באורך כשעה, ששידורה החל ב-29 באפריל 2013 והסתיים ב-20 במאי 2013.
בישראל שודרה הסדרה בערוץ הוט 3.
תקציר העלילה

הסדרה עוקבת אחר מורה בשם קתי ג'יימיסון (ליני) – אישה מאופקת ואמא, שאובחנה כחולת סרטן (מלנומה). המחלה מאלצת אותה באמת לחיות בפעם הראשונה בחייה. בהתחלה היא בוחרת לשמור על כך בסוד מבני משפחתה, ומתנהגת בדרכים שהם מוצאים יותר ויותר תמוהות ומוזרות. לאט לאט היא מוצאת את ההומור במערכות היחסים הייחודיות הרבות בחייה.
הדמויות

קת'רין "קתי" ג'יימיסון (לורה ליני)
פול ג'יימיסון (אוליבר פלאט)
שון טולקי (ג'ון בנג'מין היקי)
אדם ג'יימיסון (גבריאל באסו)
אנדריאה ג'קסון (גבורי סידיבי)
רבקה (סינת'יה ניקסון)
לי (יו דנסי)
מרלן (פיליס סומרוויל)
ד"ר טוד מאואר (ריד סקוט)
לני (אידריס אלבה)
ד"ר שרמן (אלן אלדה)
איש הדבורים (ליאם ניסן)
פופי (פארקר פוזי)
טינה (נדיה דג'ני)
מיקייל (בויד הולברוק)
שפיריות

| שפיריות |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: שפיראים
תת־סדרה:: שפיריות
אינפרא־סדרה:: שפיריות
שם מדעי
 Anisoptera ‏לונשאן, 1854

שַׁפִּירִיּוֹת (שם מדעי: Anisoptera; באנגלית מכונה: Dragonfly - "זבוב הדרקון") היא אינפרא-סדרה של חרקים פרימיטיביים ממחלקת השפיראים להם מבנה גוף ארוך וצר ולהם 4 כנפיים ארוכות וצבעוניות. הן התפתחו החל מתור היורה שלפני 196 מיליון שנה מזמננו. כיום ישנם כ- 3,000 מיני שפיריות שרובן חיות באזורים הטרופיים סמוך למקווי מים מתוקים עומדים. לעיתים מבלבלים בינם לבין קרובותיהן השפריריות. לרוב השפיריות גדולות יותר מהשפריריות. כמו כן בעת מנוחה כנפי השפיריות פרושות לצדי גופן, ואילו כנפי השפריריות מוצמדות מעל גופן.
השפיריות הן ציידות זריזות בעלות עיניים מורכבות. לאחר שהן בוקעות מהביצה, הן חיות כלרוות חסרות כנפיים החיות ונושמות בתוך המים. בהתבגרותן הן עוברות גלגול במהלכו הן מצמיחות כנפיים.
משמעות שמם בעברית הוא מהשורש שפ"ר - יפה או מושלם, ככל הנראה עקב גווניהם הבולטים והמרשימים.
מאפיינים

מוטת כנפיה של שפירית ממוצעת מגיע לאורך של 6–7 ס"מ. לשפיריות יש שני זוגות כנפיים השונים זה מזה: זוג הכנפיים הקדמי ארוך וצר יותר מהזוג האחורי. הזוג הקדמי מתחבר לגוף בקווים ישרים והזוג האחורי, הרחב יותר, מתחבר לגוף בזווית. לשפיריות ראש גדול מאוד, בעל תנועה חופשית ובעל עיני תשבץ גדולות. לעיניים אלו כיסוי ראייה של כמעט 360 מעלות, המשמש אותם לציד בעת תעופה.
השפיריות חיות לרוב ליד מקווי מים מתוקים עומדים והן ציידות מהירות הצדות בתעופה חרקים קטנים יותר כמו זבובים, יתושים ועשים והם אינן בוחלות בקניבליזם. הלרוות הצעירות בעלות גפי פה בולטים והן תוקפניות וטורפות מגוון יצורי מים קטנים באמצעות לסתותיהן.
לשפיריות גוונים עזים שהם צבעי אזהרה לטורפיהם עקב חומרים רעילים בגופם (עם זאת הן חסרות עוקץ ואינן מסוכנות לאדם), ועוזרות גם לשם הסוואה בתנועה ולשם תקשורת חברתית.
מיון

על-משפחה Aeshnoidea
משפחה שׁוֹמְרָנִיִּים (Aeshnidae)
משפחה Austropetaliidae
משפחה מֶלְקָחִיתִיִּים (Gomphidae)
משפחה Petaluridae
על-משפחה Cordulegastroidea
משפחה Chlorogomphidae
משפחה Cordulegastridae
משפחה Neopetaliidae
על-משפחה Libelluloidea
משפחה Corduliidae
משפחה טִיסָנִיתִיִּים (Libellulidae)
משפחה Macromiidae
משפחה Synthemiste
גלריה

שפירית הארגמן
רִחוּפִית כְּחֻלָּה במועצה אזורית ברנר
ראו גם

שפריריות
הערות שוליים

↑  https://hebrew-academy.org.il/keyword/%D7%A9%D7%81%D6%B7%D7%A4%D6%BCִיר%D6%B4ית
שפיריות, באתר ITIS (באנגלית)
שפיריות, באתר המרכז הלאומי למידע ביוטכנולוגי (באנגלית)
שפיריות, באתר האנציקלופדיה של החיים (באנגלית)
שפיריות, באתר GBIF (באנגלית)
| --- | --- |
בקרת זהויות :  NLI: 987007560310705171  LCCN: sh85039284  NKC: ph203137 
ערך זה הוא קצרמרבנושא פרוקי-רגליים. אתם מוזמנים לתרום לוויקיפדיה ו.
2013 בטלוויזיה

| 0 | 1 | 2 | 3 |
| --- | --- | --- | --- |
|  |  | 2013  בטלוויזיה |  |
< · 2011 · 2012 — 2013 — 2014 · 2015 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 2013 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
14–18 במאי – תחרות האירוויזיון התקיימה במאלמה שבשוודיה. בתחרות זכתה דנמרק, עם השיר "Only Teardrops" בביצוע הזמרת הדנית אמילי דה פורסט.
במהלך 2013 נטפליקס הפיקה את סדרת המקור הראשונה שלה - "בית הקלפים", אשר תהפוך לסדרת הטלוויזיה המקוונת הראשונה שמשודרת באינטרנט בלבד שהייתה מועמדת לפרס אמי של שנת 2013 בקטגוריית סדרת הטלוויזיה הטובה ביותר.
סדרות ותוכניות בולטות שבוטלו או הסתיימו ב-2013

פרק זה לוקה בחסר. אנא תרמו לוויקיפדיה ו.
נפטרו

פרק זה לוקה בחסר. אנא תרמו לוויקיפדיה ו.
16 במרץ – פרנק ת'ורנטון, שחקן טלוויזיה אנגלי (נולד ב-1921)
31 במאי – ג'ין סטייפלטון, שחקנית אמריקאית (נולדה ב-1923)
19 ביוני – ג'יימס גנדולפיני, שחקן אמריקאי (נולד ב-1961)
13 ביולי – קורי מונטית', שחקן ומוזיקאי קנדי (נולד ב-1982)
3 בדצמבר – ספי ריבלין, שחקן וקומיקאי ישראלי (נולד ב-1947)
14 בדצמבר – פיטר או'טול, שחקן קולנוע ותיאטרון אנגלי (נולד ב-1932)
פרסים

פרק זה לוקה בחסר. אנא תרמו לוויקיפדיה ו.
ראו גם

2013 בטלוויזיה בישראל
החיים על פי נד

| --- | --- |

הלוגו השני של הסדרה
 סוגה:  דרמה, פנטזיה
 יוצרים:  בריאן פולר 
 כותבים:  ג'ים דייל
 בימוי:  ברוס כהן בריאן פולר
 שחקנים:  לי פייס אנה פרייל צ'י מקברייד אלן גרין סוזי קורץ קריסטין צ'נוות'
 פסקול:  ג'ים דולי
 ארץ מקור:  ארצות הברית 
 שפות:  אנגלית 
 מספר עונות:  2 
 מספר פרקים:  22 
 הפקה
 מפיק:  בריאן פולר 
 מפיקים בפועל:  בארי זוננפלד 
 חברת הפקה:  האחים וורנר טלוויזיה 
 הפצה:  האחים וורנר טלוויזיה 
 מוזיקה:  ג'יימס דולי 
 אורך פרק:  42 דקות
 שידור
 רשת שידור:  ABC
 רשת שידור בישראל:  yes stars 2
 תקופת שידור מקורית:  3 באוקטובר 2007 – 13 ביוני 2009
 קישורים חיצוניים
 אתר רשמי
 דף התוכנית ב-IMDb
 
החיים על פי נד (באנגלית: Pushing Daisies) היא סדרת דרמה אמריקאית, שנוצרה על ידי בריאן פולר, שגם מפיק בפועל את הסדרה. הסדרה הופקה על ידי האחים וורנר, ומספרת על אופה פאי שיכול להחזיר לחיים מתים במגע.
עלילה

לנד, שהקריין מכנה "אופה הפאי" יש מילדותו כוח מיוחד: על ידי נגיעה בגופות, הוא יכול להחזיר אותם לחיים ולשאול אותם מי או מה הרג אותם, וכך לפתור את התעלומה. אם הוא לא נוגע שוב באדם שהחיה תוך דקה מישהו אחר בקרבת מקום מת במקומו.
נד מתחבר לאמרסון קוד, בלש פרטי שאוהב כסף. במהלך חקירותיהם השניים נתקלים בצ'אק (שארלוט צ'ארלס), שנד הכיר והם התנשקו כשהיו ילד וילדה, והוא מחזיר אותה לחיים אך לא מעז לגעת בה שוב וכך לאבד אותה לתמיד. הם מאוהבים ונאלצים להימנע ממגע כי הוא קטלני לצ'אק.
דמויות

| שחקן | דמות ותיאור |
| --- | --- |
לי פייס: נד, "אופה הפאי", מנהל ומפעיל ואופה במאפיית הפאי
אנה פריאל: שרלוט "צ'אק" צ'ארלס, אהובת ילדות של נד
צ'י מק'ברייד: אמרסון קוד, בלש פרטי, אוהב כסף ואב לבת
ג'ים דייל: הקריין
אלן גרין: ויויאן צ'ארלס, דודתה של צ'אק
סוזי קורץ: לילי צ'ארלס, דודתה של צ'אק
קריסטין צ'נוות': אוליב סנוק, מלצרית במאפיית הפאי
בובספוג מכנסמרובע (סדרת סרטים)

| --- | --- |

הלוגו העברי בו נעשה שימוש בכרזה הקולנועית של הסרט הראשון ב-2005
 מדינה:  ארצות הברית 
 חברה מפיצה:  פרמאונט 
 הקרנת בכורה:  2004 
 
בובספוג מכנסמרובע (באנגלית: SpongeBob SquarePants) היא סדרת סרטי הנפשה אמריקאים, אשר מבוססים על סדרת טלוויזיה בעלת אותו שם. הסרטים מופצים החל משנת 2004 על ידי סרטי פרמאונט, חברת בת של חברת האם של ניקלודיאון, ViacomCBS. בסרטים מדבבים הצוות המקורי של הסדרה: טום קני, ביל פייגרברייק, רוג'ר בומפאס, קלנסי בראון, מר לורנס, ג'יל טלי, קרולין לורנס, מרי ג'ו קטלט ולורי אלן.
סרטים > בובספוג: הסרט (2004)

בקומדיה מונפשת-פעולה זו, התוכנית של פלנקטון היא לגנוב את הכתר של המלך נפטון ולשלוח אותו לעיר הפגז המסוכנת, ואז להאשים את מר קראב בפשע. בובספוג ופטריק חייבים לנסוע לעיר הפגז תוך התמודדות עם כמה סכנות בדרך להחזרת הכתר כדי להציל את מר קראב מזעמו של נפטון ומחתונת ביקיני ממעריצות פלנקטון.
סרטים > בובספוג מכנס מרובע - הסרט (2015)

העלילה עוקבת אחר פיראט ששמו זקן-בורגר (אנטוניו בנדרס), שגונב את הנוסחה הסודית של קצימות הסרטן באמצעות ספר קסום שמאפשר להתגשם של כל טקסט שנכתב עליו. אחרי שביקיני בוטום הופך לספיגה אפוקליפטית והאזרחים הופכים נגד בובספוג, ועליו להתחבר עם פלנקטון כדי למצוא את הנוסחה ולשמור את ביקיני בוטם. מאוחר יותר, בובספוג, פטריק, סקווידוויד, מר קראב, סנדי ופלנקטון חייבים לנסוע אל פני השטח כדי להתעמת עם בורגר בירד ולקבל את הנוסחה בחזרה לפני ש ביקיני בוטום תיהרס לחלוטין.
סרטים > בובספוג הסרט: מבצע הצלה (2020)

סרט שלישי שוחרר בבתי הקולנוע בקנדה ב-14 באוגוסט 2020 ואחריו הושק סרטון על פי דרישה ושחרור CBS All Access בתחילת 2021 לצורך הזרמתו. את הסרט יביים טים היל, שכתב גם את התסריט עם מייקל קוומה מתוך סיפורם של אהרון שפרינגר, ג'ונתן אייבל וגלן ברגר. שחקני הקול הראשיים של התוכנית - טום קני, ביל פגרבקה, רודגר בומפס, קלנסי בראון, מר לורנס, ג'יל טלי, קרולין לורנס, מרי ג'ו קאטלט ולורי אלן - צפויים לחזור ולהשיב את תפקידיהם. הסרט יתאר כיצד בובספוג פגש את חבריו לראשונה במחנה קיץ. הסרט ישתמש באנימציית CGI מלאה המסופקת על ידי Mikros Image עבור רצפים מתחת למים. ב-23 בינואר 2019 אושר כי ההפקה על הסרט החלה רשמית.
סרטים > סנדי צ'יקס מצילה את ביקיני בוטום (2024)

הסרט הרביעי שהוא בעצם סרט ספין אוף ראשון הוא על סנדי צ'יקס חברתם הטובה של בובספוג ופטריק.
כאשר ביקיני בוטום נלקחה מהאוקיינוס, בובספוג וסנדי יוצאים למסע ענקי להחזיר אותו. אך בשביל להחזיר את העיר התת-ימית הם צריכים לעבור למדינת הולדתה של סנדי, טקסס, ולהחזיר את ביקיני בוטום לא לפני שישמידו מנכ"ל מרושע שמנסה לקחת את ביקיני בוטום.
הסרט היה אמור לצאת לקולנוע בכל רחבי העולם באוגוסט 2024, אך בינואר 2024 מישהו הפיץ בטוויטר את כל הסרט במלואו. הסרט במהרה הגיע לכל הרשתות החברתיות והביקורות היו רעות. כאשר ניקלודיאון שמעו וראו את זה, הם החליטו שאין טעם להוציא אותו לקולנוע ובכך הסרט יצא לנטפליקס העולמי ב-2 באוגוסט 2024.
צוות שחקנים ודמויות

| דמויות | סרטים> בובספוג: הסרט | סרטים> בובספוג מכנס מרובע - הסרט | סרטים> בובספוג הסרט: מבצע הצלה |
| --- | --- | --- | --- |
בובספוג מכנסמרובע: טום קני
פטריק סטאר: ביל פייגרברייק
סקווידוויד: רוג'ר בומפאס
מר קראב: קלנסי בראון
שלדון פלנקטון: מר לורנס
קרן פלנקטון: ג'יל טלי
סנדי צ'יקס: קרולין לורנס
גברת פאף: מרי ג'ו קטלט
| פרל קראב | לורי אלן | לורי אלן | מופיעה בסצנה שנמחקה |
גארי החילזון: טום קני
| המלך נפטון | ג'פרי טמבור |  |  |
| הנסיכה מינדי | סקרלט ג'והנסון |  |  |
| דניס | אלק בולדווין |  |  |
| דייוויד הסלהוף | עצמו |  |  |
| בורגר בירד |  | אנטוניו בנדרס |  |
| בועות (באבלס) |  | מאט ברי |  |
| המלך פוסידון |  |  | מאט ברי |
| סנופ דוג |  |  | עצמו |
תא אפור כהה מציין שהדמות אינה מופיעה בסרט.
הערות שוליים

↑  Mercedes Milligan (11 ביוני 2020). "Snail of a Tale: Tim Hill Gives Us the Scoop on The SpongeBob Movie: Sponge on the Run". מגזין אנימציה. נבדק ב-11 ביוני 2020. {{cite web}}:  (עזרה)
| בובספוג מכנסמרובע |
| --- | --- | --- |
| דמויות | בובספוג מכנסמרובע • פטריק סטאר • סקווידוויד • יוג'ין קראב • סנדי צ'יקס • איש הים ונער הפלא • גברת פאף • דמויות נוספות |  |
| עונות | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 |  |
| סרטי טלוויזיה | אטלנטיס מכנסמרובע • בובספוג מתחת לאפס • ספוגהולדת לבובספוג • יצור המחנה |  |
| סרטים | בובספוג: הסרט • בובספוג הסרט: ספוג מחוץ למים • בובספוג הסרט: מבצע הצלה • סנדי צ'יקס מצילה את ביקיני בוטום • פלנקטון: הסרט • החיפוש אחר מכנסמרובע |  |
| סדרות בנות | מחנה האלמוגים: שנות הילדות של בובספוג • המופע של פטריק |  |
| שונות | ניקלודיאון • הסרטן הפריך • Spongiforma squarepantsii • סטיבן הילנבורג • בובספוג – המחזמר |  |
סוסים איטיים (סדרת טלוויזיה)

| --- | --- |

 מבוסס על:  ספר מאת מיק הרון
 סוגה:  מתח, ריגול
 כותבים:  ויל סמית'
 בימוי:  ג'יימס האוס
 שחקנים:  גארי אולדמן  אוליביה קוק  ג'ונתן פרייס  קריסטין סקוט-תומאס  ג'ק לאודן
 ארץ מקור:  הממלכה המאוחדת, ארצות הברית 
 שפות:  אנגלית 
 מקום התרחשות:  לונדון 
 מספר עונות:  4 
 מספר פרקים:  24
 הפקה
 מפיקים בפועל:  איאן קנינג ויל סמית' האקן קוסטה גייל מורט איימי שרמן דגלאס אורבנסרי גרהם יוסט
 חברת הפקה:  See-Saw Films, Sony Pictures Television 
 הפצה:  אפל TV פלוס 
 אתר צילומים:  וסטמינסטר, גלוסטרשייר
 מוזיקה:  דניאל פמברטון, טוידראם
 אורך פרק:  45 דק' 
 שידור
 רשת שידור:  אפל TV פלוס 
 רשת שידור בישראל:  Apple TV+
 תקופת שידור מקורית:  1 באפריל 2022 – הווה
 קישורים חיצוניים
 דף התוכנית ב-IMDb
 
סוסים איטיים (באנגלית: Slow Horses) היא סדרת טלוויזיה בריטית מסוגת מותחן ריגול המבוססת על הרומן בעל אותו השם מאת מיק הרון משנת 2010. העלילה עוסקת בסוכן MI5, ריבר קרטרייט (בגילומו של ג'ק לאודן) שנכשל בתפקידו, ומועבר ליחידה שבה נמצאים סוכנים נוספים שכשלו. קרטרייט ועמיתיו, המכונים "סוסים איטיים", נאלצים לסבול משימות משרדיות משעממות תחת פיקודו של ג'קסון לאמב (גארי אולדמן), סוכן מבריק אך מתוסכל וגס רוח שעתידו כבר מאחוריו. את שיר הנושא, Strange Game, הלחין דניאל פמברטון ומבצע מיק ג'אגר.
העונה הראשונה בת 6 הפרקים הוקרנה בבכורה בשירות ההזרמה אפל TV פלוס ב-1 באפריל 2022. העונה השנייה עלתה לשידור בדצמבר 2022 ומבוססת על הספר השני בסדרה שכתב מיק הרון, "אריות מתים" וכללה גם היא 6 פרקים; בחודש יוני חודשה הסדרה לעונה שלישית ורביעית, שיתבססו על הספר השלישי והרביעי בסדרה, "נמרים אמיתיים" ו"רחוב המרגלים", בהתאמה. בינואר 2024, חודשה הסדרה לעונה חמישית שתתבסס על הספר החמישי, ״חוקי לונדון״.
באוקטובר 2024, הסדרה חודשה לעונה 6 על ידי אפל TV פלוס.
עלילה > עונה 1

לאחר משימת הכשרה כושלת ומביכה בפומבי, סוכן MI5 הבריטי ריבר קרטרייט (ג'ק לאודן) מוגלה לבית סלאו לאחר שעשה טעות מביכה. בית סלאו הוא המקום שמחזיק את הסוכנים השרופים, הלא־יוצלחים, והאלכוהוליסטים של MI5, משם הם עוסקים במבצעים שאף אחד אחר לא רוצה לנהל: מעקב אחרי סטודנטים שנעדרו מהקמפוס במשך זמן ממושך, חיטוט בפחי זבל של עיתונאים בעלי נטיות פוליטיות לאומניות. בראש הארגון עומד ג'קסון לאמב (גארי אולדמן) אדם ציני וגס רוח, שעתידו המפואר מימי המלחמה הקרה מאחוריו.
הכול משתנה כשבית סלאו נעשה מעורב במבצע אמיתי, או לפחות מה שנראה ככזה.
עלילה > עונה 2

סוכן השטח לשעבר ריצ'רד 'דיקי' באו מזהה אדם שעינה אותו במהלך המלחמה הקרה, עוקב אחריו, ומת באוטובוס חלופי מהתקף לב לכאורה. ג'קסון לאמב חוקר, מוצא את הטלפון החבוי של באו מתחת למושב עם ההודעה "ציקדה" וגורם לצוות שלו לחקור לעומק את נסיבות מותו. ריבר מדבר עם סבו על מותו של באו וזה מספר לו על תאוריית ה"ציקדה" לפיה הושתלו סוכנים ביון רוסיים רדומים בחברה הבריטית, ברם ב-MI5 ביטלו את התיאוריה כמתיחה לאחר שלא נמצאו מרגלים וגילו שהמוח לכאורה של התוכנית, אלכסנדר פופוב, לא קיים באמת. הצוות בבית סלאו מוצא עצמו מסתבך בחקירת ביון עם קשרים למרגלים מהמלחמה הקרה, כמו גם לסוכני ביון של שירות הביטחון הפדרלי הרוסי.
עלילה > עונה 3

שון דונובן ואליסון דאן הם אוהבים ואנשי ביון בריטיים המוצבים באיסטנבול. לילה אחד דונובן עוקב אחר דאן, בחשד שהיא גנבה תיק מסווג מהשגרירות הבריטית. היא מאבדת אותו במהלך מרדף בעיר לפני שהחליפה את התיק (שכותרתו 'טביעת רגל') עם גבר אלמוני. עד מהרה דונובן מוצא את גופתה של דאן ומתאבל עליה. בבית סלאו, שנה לאחר מכן, הצוות עוסק במשימות המייגעות הרגילות שלו. קתרין סטנדיש מתיידדת עם דונובן (שקורא לעצמו "ג'ון" ומעמיד פנים שהוא חלק מקבוצת האלכוהוליסטים האנונימיים שהיא משתתפת בה) והם הולכים לבית קפה; מרגישה אי נוחות לאחר שדונובן מזכיר את ג'קסון לאמב, סטנדיש מנסה להתגנב החוצה אך נחטפת על ידי צוות בראשות דונובן. למחרת, הצוות של לאמב חוקר את היעדרותה החריגה של סטנדיש. שירלי דנדר ומרקוס לונגרידג' הולכים לדירה של סטנדיש ומבינים שהיא לא הייתה בבית. לואיזה גיא עוקבת אחר תנועותיה של סטנדיש לבית הקפה, מבחינה שנחתכו כבלי מצלמות אבטחה ומוצאת חפץ של סטנדיש במעבר תת-קרקעי סמוך. ריבר קרטרייט מקבל איום בדמות תמונה של סטנדיש עם אקדח לראשה וההודעה "גשר ברביקן, דקה אחת או שהיא תמות".
ריבר לא מספר לאיש על ההודעה, דוהר לגשר הברביקן ופוגש את ג'יימס "ספיידר" ווב, הפועל בשם החוטפים שאיימו על משפחתו. ווב מורה לריבר לגנוב את תיק הבדיקה של ראש הממשלה ממטה MI5 ('הפארק') לפני הצהריים (שעה) או שסטנדיש תיהרג. ריבר חושד שהוא קורבן של מתיחה עד שמטרת לייזר של צלף מופיעה על חזהו של ווב. ריבר זוכה בכניסה לפארק בטענה שמצא יהלום נעדר. בינתיים, גיא ממשיכה לחקור את סביבת בית הקפה ומקשרת מכונית נטושה לדונובן. לאמב מבחין במעקב אחר סוכניו. לאמב נפגש עם מקורב ותיק, סם צ'פמן, וקובע שדונובן מועסק בחברת אבטחה פרטית. בפארק, ריבר מתחמק מניק דאפי, ראש האבטחה, ומתחיל בהדרגה לנוע למחלקת הארכיון אך לאמב מתקשר, מורה לריבר לצאת מהפארק מיד, ואומר שסטנדיש אינה בסכנה ממשית מכיוון שהחוטפים הם מ"צוות נמר" שנועד לבדוק את אבטחת MI5. ריבר חומק מהפארק אך נתפס מאוחר יותר על ידי דאפי וצוותו, אך לאחר שעובר התעללות משוחרר.
לאמב מגלה שהחוטפים של סטנדיש הם חברת האבטחה הפרטית Chieftain, "צוות נמר" שנשכר על ידי שר הפנים פיטר ג'אד כדי להדגים חולשות באבטחה סביב מטה MI5. ג'אד משתמש בהצלחתו לכאורה של המבצע כדי לקדם את הפרטת מחלקת האבטחה של MI5 ולהכניס את חברת Chieftain, המנוהלת על ידי חבר ותיק של ג'אד, סליי מונטית'. מונטית' מאבד שליטה על המצב, לעומת זאת, כאשר דונובן מתחרפן, חוטף את עובד החברה סטרג'ס ולוקח את סטנדיש וסטרג'ס לבית בטוח חדש. דנדר ולונגרידג' פורצים לביתו של דונובן ולומדים על "שלב שני" של התוכנית שלו, שהיא להשיג את הספרים האפורים של MI5, תיעוד של תיאוריות קונספירציה שונות. השניים מדווחים על הממצא הזה ללאמב, שמבטיח את שחרורו של ריבר מ-MI5 ושולח אותו עם גאי למשרדי Chieftain, שם הם מגלים שווב עבד עם החברה כל הזמן. מונטית' שולח את ווב לשלם לדונובן ולהבטיח את שחרורה של סטנדיש, אבל מריבה מובילה לכך שדונובן הורג את ווב בטעות. לאמב מפריע לארוחת הערב של ג'אד ומונטית' במסעדה יוקרתית כדי לנסות להבטיח את שחרור סטנדיש. דונובן זורק את גופתו של ווב מחוץ למסעדה. עד מהרה מתברר כי הפרשה כולה מהווה קונספירציה בתוך הארגון והצוות מוצא את עצמו מאוים על ידי שכירי חרב מתוך שירות MI5 עצמו.
שחקנים ודמויות > דמויות ראשיות

גארי אולדמן – ג'קסון לאמב
ג'ק לאודן – ריבר קרטרייט
קריסטין סקוט-תומאס – דיאנה טברנר
שחקנים ודמויות > בית סלאו

ססקיה ריבס – קת'רין סטנדיש
אוליביה קוק – סידני "סיד" בייקר
רוזלינד אלעזר – לואיזה גאי
כריסטופר צ'ונג – רודי הו
סטיבן וודינגטון – ג'ד מודי
דסטין דמרי-ברנס – מין הארפר
פול היגינס – סטרואן לוי